Subject: 7-1/30-34 Teade planeeringuala muutmise kohta, Tuuleala 2 Väike-Maarja
From: "[email-masked]" <[email-masked]>
To: "KM Info" <[email-masked]>
Date: Tue, 03 Dec 2024 08:43:36 +0000

Tere!

Väike-Maarja Vallavolikogu otsustas 28.11.2024 otsusega nr 96 muuta 05.09.2024 otsusega nr 89 elektrituulikutest koosneva tuulepargi rajamise eesmärgil Väike-Maarja valla üldplaneeringuga tuuleenergia tootmiseks põhimõtteliselt sobivale alale nr 2 algatatud detailplaneeringu maa-ala. 

Detailplaneeringu algatamise otsusega määrati ka planeeringuala asukoht, sealhulgas planeeringuala piir ja suurus. Detailplaneering algatati Enery Estonia OÜ avalduse alusel. Detailplaneeringu algatamisele järgnevalt asus Enery Estonia OÜ detailplaneeringualal uuringuid läbi viima. 

01.11.2024 esitas samale alale detailplaneeringu algatamiseks taotluse teine arendaja, Sablokesto OÜ. Sama planeeringuala piires esitatud taotluse menetlemise tõttu oleks juba algatatud detailplaneeringu menetlus põhjendamatult seiskunud.

Enery Estonia OÜ avaldas soovi detailplaneeringu planeeringuala muutmiseks, et volikogu otsuse nr 89 alusel jätkata detailplaneeringu menetlusega alal, kus Sablokesto OÜ arendushuvi teada ei ole. Ülejäänud maa-ala osas on kavas alustada koostöös Sablokesto OÜ-ga uue detailplaneeringu menetlusega.

Planeerimisseaduse § 130 lõikes 3 on sätestatud, et planeeringuala muutmine on lubatud planeerimisalase tegevuse korraldaja ja huvitatud isiku kokkuleppel. 

Planeeringuala muutmise järgselt jätkub detailplaneeringu koostamine Raigu, Pikevere, Vorsti, Varangu, Padaküla ja Liigvalla külade maa-alale jääval osal valla üldplaneeringuga määratud tuuleenergia tootmiseks põhimõtteliselt sobivast alast nr 2. Planeeringuala ligikaudseks pindalaks jääb 675 ha.

Kirjale on lisatud Väike-Maarja Vallavolikogu otsus.

Lugupidamisega
Diana Seepter
Väike-Maarja vallavalitsus
maakorraldusspetsialist
329 5755

 <http://email.mg.v-maarja.ee/o/eJxEzrFuAyEMgOGnObYgY4OBgSFqO2TtG_jASWhLUt3RPH9Vdcj-69d3HN_X-ybv-iVT22nqOL0W4pACmVYgJViNFheJ0AXv2FwLZ6qAvCKz1Jh9qrkhn9Wl5J02Z3pBQO8QCJInYpvYZ44s2KiGhnHxMC72cRgi24dYVTN03-Wih97KQi9oa6asirAyEYXIuSZePMi_1nKkhd7MVvrtfF88fEqfu45-6_tU3frP-JvOcnz25lHwNwAA___eoES9>